CELEX: 62015CN0640
Language: sk
Date: 2015-12-02 00:00:00
Title: Vec C-640/15: Návrh na začatie prejudiciálneho konania, ktorý podal Court of Appeal (Írsko) 2. decembra 2015 – Minister for Justice and Equality/Tomas Vilkas

15.2.2016   
            
            
               SK
            
            
               Úradný vestník Európskej únie
            
            
               C 59/7
            
         Návrh na začatie prejudiciálneho konania, ktorý podal Court of Appeal (Írsko) 2. decembra 2015 – Minister for Justice and Equality/Tomas Vilkas
   (Vec C-640/15)
   (2016/C 059/06)
   Jazyk konania: angličtina
   
      Vnútroštátny súd, ktorý podal návrh na začatie prejudiciálneho konania
   
   Court of Appeal
   
      Účastníci konania pred vnútroštátnym súdom
   
   
      Odvolateľ: Minister for Justice and Equality
   
      Žalovaný: Tomas Vilkas
   
      Prejudiciálne otázky
   
   
               1.
            
            
               Predpokladá alebo umožňuje článok 23 rámcového rozhodnutia dohodu o novom dni odovzdania viac ako jedenkrát?
            
         
               2.
            
            
               Ak áno, predpokladá alebo umožňuje to v ktorejkoľvek alebo všetkých z nasledujúcich situácií: napr. ak odovzdaniu vyžiadanej osoby v lehote stanovenej v odseku 2 už zabránili okolnosti, ktoré sú mimo kontroly ktoréhokoľvek z členských štátov, čo viedlo k dohode o novom dni odovzdania, a ak tieto okolnosti
               
                           i)
                        
                        
                           sa vyhodnotili ako trvajúce; alebo
                        
                     
                           ii)
                        
                        
                           hoci odpadli, sa vyhodnotili ako opakujúce sa; alebo
                        
                     
                           iii)
                        
                        
                           hoci odpadli, nastali iné také okolnosti, ktoré zabránili alebo môžu brániť v odovzdaní vyžiadanej osoby v požadovanej lehote vo vzťahu k danému novému dňu odovzdania?